## Tehniline kirjeldus

Suursoo tee (0,63 km) ehitamine, mis asub Pärnu maakonnas, Häädemeeste vallas, Soometsa külas.

Suursoo teele on juurdepääs riigiteelt 19333 Uulu-Soometsa-Häädemeeste km 7,806 asuva mahasõidu kaudu.

Vajalikud raietööd on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (0,43 ha) ja kändude freesimine (0,43 ha). Eesvoolul 100 ja teekraavil 103 ei ole juurimistöid ette nähtud vaid kännud tuleb freesida ainult teepoolselt nõlvalt, et välistada kraavinõlvas erosiooni ilminguid. Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Suursoo tee saab alguse 19333 Uulu-Soometsa-Häädemeeste kõrvalmaanteelt km 7,806, mis rekonstrueeritakse Teelahendus OÜ poolt koostatud ristumiskoha projekti (töö nr.PP-24-01-03) järgi.

Teetrass PK0-PK1 ehitatakse uus tee muldkeha metsa- ja põllumaa piiril olevale trassile. Uus teelõik pk.0 – pk.1 (1+22) on vajalik seetõttu, et uuelt risumiskohalt oleks tagatud Transpordiameti nõuetele vastava nähtavuskolmnurk. Ehitatav tee ristub PK1 juures olemasoleval muldel oleva teise pinnasteega, edasi kuni ehitatava tee lõpuni kulgeb teetrass olemasoleval pinnasteel. PK1 - PK6 jäävad teetrassi mõlemasse serva põllumaad, PK6 - PK13 jääb vasakule serva põllumaa ja paremale poole mets. Tee lõpeb tagasipöördekohaga, milleks kasutatakse ristuvat olemasolevat pinnasteed.

Pk.1 – pk. 13 rajatakse tee olemasolevale muldkehale. Olemas olev tee tasandatakse, likvideeritakse buldooseriga mikrokünkad ning täidetakse tekkinud rööpad ja augud mahalükatavatest küngastest saadava materjaliga.

Olemasoleva tee teemulle töödelda vähemalt 5,0 m laiuseks. Muldkeha ehituseks tuleb kasutada võimalikult palju kohapealset pinnast, kuid vajalik on pinnast ka juurde vedada (ristumiskoht Uulu-Soometsa-Häädemeeste teega). Projekteeritava Suursoo tee muldkeha jääb enamjaolt olemasolevale kõrgusele va. buldooserdatavad künkad. T-kujulise tagasipööramise koha mulde (10cm) ehitamiseks kasutada teekraavidest 501 rekonstrueerimisel saadavat pinnast. Kraavi 501 rekonstrueerimise käigus tasandada ka teekraavi põhjapoolsel küljel paiknev liikumistee elektriliini servas.

Suursoo teele ehitatakse katend laiusega 4,0m, paksusega 10cm purustatud kruusast (Pos 6) ja 20cm sorteeritud kruusast (Pos 3). Kruuskatend rajatakse geotekstiilile (Deklareeritud tõmbetugevus MD/CMD ≥20 kN/m, 5,0 m lai, mittekootud), et vältida pinnaste segunemist. Uued teekraavid 502, 503 ja 504 rajatakse uue mahasõidu ehitamisel Uulu-Soometsa-Häädemeeste maanteelt. Suursoo tee olemasolev teekraav nr 103 ja eesvool Suursoo peakraav (kraav 100), mis piirnevad Külaotsa ja Kuke katastriüksustega, hooldatakse st likvideeritakse voolutakistused ja muldepoolselt (teepoolselt) nõlvalt freesitakse kännud. Sete võetakse kraavist välja teemulde poolt ja põhjast hooldustööde mahus 0,3‐0,5m3/m.

Olemasoleva pinnastee servas PK6 ja PK13 vahelisel lõigul tagasipöördekoha (TP-T) läheduses asuv kraav 501 rekonstrueeritakse ja ühendatakse paigaldatava uue truubi T6 kaudu kraaviga 300. Tagasipöördekoha haruga piirnevalt ühendatakse kraav 300 ka ehitatava voolunõvaga.

Hooldatavad truubid: Teekraavile kr 103 jääv truup T2 - 100BT11B ja eesvoolule kr 100 jääv truup T5 - 120BT17B hooldatakse st puhastatakse settest ja korrastatakse otsakud.

Uuendatavad truubid: Eesvoolule Suursoo peakraavile jäävad truubid T3 - 100BT11B ja T4 - 100BT13B uuendatakse st asendatakse truubitoru ja ehitatakse uued otsakud.

Uued ehitatavad truubid: Ehitatava mahasõidu alla Uulu-Soometsa-Häädemeeste maanteelt paigaldatakse truup T7-40PT10KOK, tagasipööramisekoha lähedusse kraavile 501 paigaldatakse truup T6-40PT10MAOK mis ühendab teekraavi 501 mps kraaviga 300.

Mahasõidud rajatakse pääsemiseks teega piirnevatele Külaotsa, Kuke, Lõo, Surju metskond 122 katastriüksustele. Kokku rajatakse ehitatavale teele seitse mahasõidukohta. Ehitatavate mahasõidukohtade tüüp on M3 (R=10, L=10) Teerajatiste katendi tüüp on analoogselt teele kokku 30cm (10cm purustatud kruus (Pos 6) - 20cm soreeritud kruus (Pos 3) - geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud). Teerajatiste pealtlaius on 4,5m (teel 4,0m).

Teerajatiste mulded ehitatakse 10cm tüsedused ning kohapealt saadavast pinnasest.

Suursoo tee lõppu pk.13 ehitatakse T-kujuline tagasipööramisekoht TP-T: kulumiskihiga 10cm purustatud kruus (Pos 6) 20cm kruusalusel sorteeritud kruus (Pos 3) geotekstiilil (Deklareeritud tõmbetugevus MD/CMD ≥20 kN/m, 5,0 m lai, mittekootud). Tagasipööramisekoha mulle ehitatakse tüsedusega 20cm kohapealt saadavast pinnasest (teekraav 501 rek/kaeve) Tagasipööramisekoha haarade pikkused on 50 m (lõuna suunas) ning 100 m põhja poole suunduv haar Uulu-Suursoo maaparandussüsteemi eesvoolu muldel.

Riigitee 19333 Uulu-Soometsa-Häädemeeste kõrvalmaanteelt km 7,806 Suursoo tee ristumiskoht ehitatakse vastavalt Teelahendused OÜ poolt koostatud „Pärnu maakond, Häädemeeste vald, Soometsa küla, 19333 Uulu-Soometsa-Häädemeeste km 7,806 ja Suursoo tee ristumiskoha rekonstrueerimise põhiprojekt“ Töö nr. PP-24-01-03.

Uus mahasõit ehitatakse riigitee nr 19333 Uulu-Soometsa-Häädemeeste km 7,806 kohale. Ristumiskoht rajatakse riigiteega 90˚all. Mahasõidukoha ümber on ca 10-20 cm paksune huumuskiht ja aluspinnaseks on liivsavi. Teepeenrad on rohtunud. Ristumiskohal asuvad olemasolevad riigitee külgkraavid. Olemasolev riigitee truup asub ristumiskohast ca 70m kaugusel lõuna poole. Juurdepääsutee kohal asub Elektrilevi OÜ elektrimaakaabelliin.

Suursoo tee ristumiskoha pikikalle on 2,0%. Juurdepääsuteele on ettenähtud kahepoolse põikkaldega 2,5%-ne a/b kate ning 3,5%-ne kahepoolse põikkaldega kruuskate.

Mahasõidutee rajatakse 18 m ulatuses riigitee katte servast a/b kattega ning edasi kruuskattega.

Mahasõidu katend rajatakse asfaltbetoonkattega järgmiselt:

* Asfaltbetoon AC 16 surf h=9cm
* Fraktsioneeritud killustikust alus fr. 16/32 kiilumisega h=20cm
* Geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Dreenkiht (liiv (k≥1,0m/24h) hmin=20cm
* Täitepinnas (dreenivus minimaalselt 0,5m/ööp) hmin=20cm
* Aluspinnas – liivsavi

Juurdepääsutee killustikkate rajatakse järgmiselt:

* Purustatud kruus (positsioon nr 6) h=10cm
* Sorteeritud kruus (positsioon nr 4 dreenivus min. 1m/ööp) h=min20cm
* Geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Täitepinnas (liiv dreenivus min. 0,5m/ööp) (vajadusel)
* Aluspinnas – liivsavi

Suursoo tee (19333 Uulu-Soometsa-Häädemeeste, km 7,806) ristumiskohal asuvad olemasolevad riigitee külgkraavid. Olemasolev riigitee truup asub ristumiskohast ca 70m kaugusel lõuna pool. Mahasõidutee alla rajatakse uus Ø400mm plasttruup. Olemasolevad kraavid tuleb puhastada/profileerida ja uued kraavid tuleb kaevata vastavalt plaanilahenduses näidatud ulatuses.

Truubi sisse- ja väljavoolud tuleb kindlustada munakivisillutisega sisse ja väljavoolu kohal ka kraavi põhjad – antud tööd kuuluvad lahutamatu osana truupide ehituse juurde ning ei leia kajastamist eraldi mahtudes.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.